Bono a u thusa vhathu vha no shuma mabulasini. Hei mbekanyamushumo yo bveledzwa nga vha muhasho wa zwa vhulimi na madzangano a no imelela vhashumi. Hu na iwalwa i fanaho na enei ine a khou u walelwa vhane vha o thusiwa nga muvhuso uri vha wane mabulasi. Vha tshi dzhena nga khoro vha mbo ḓi vhona vhaḽa vhaṱhannga asivha vho tumba nṱha ha luguvha lwo tikaho mavu u bva khoroni uya muṱani. U tou vha vhona fhedzi mbilu ya mbo ḓi ya muṱanani. Vho ri u tsa goloi vha hwenya sa vha sa vhoniho muthu vha tshi livha nḓuni. "Ndaa! Ndaa!", ndi Tendai a tshi takuwa fhaḽa nṱha ha luguvha. Naho zwo ralo, Vho Badugela vha ḓidzingisa nḓevhe. Vha tshi tou ri vha a vula vothi ḽa nnḓu, Tendai a mbo ḓi vha ri nga badzhi, nga hafha kha tshiḽeshe, shu! "Naa ndi nnyi naa" , vha ralo vho haḽifha vha tshi lingedza u zumuka. "Ndi zino tshe nda ri ndaa. Ndi nṋe Tendai na Shumba". Nga yeneiḽa khalo ine vhanzhi vha farwa vha humiselwa Zimbabwe nge vha pfala ngayo uri vha bva seḽi ha mulambo wa Vhembe. "Hei, hei, hei, muḓini wanga a thi ṱoḓi Mazimbabwe na Mamoza! Ibvani ni fhele zwino!", ndi Vho Badugelavha tshi vhonala vho onyanisa na tshifhaṱuwo uri zwine vha khou amba zwi pfale vhukuma. Tendai a akhamala a tshi pfa na u vhona vho no mu shandukela. U thomani o humbula uri kani-ha vho tou kangwa kana vho tou hangwa uri vho thola vhathu uri bwe matombo. Zwenezwo a tshi khou lingedza u ḓiḓivhadza na u vha humbudza, a mbo ḓi zwi wana uri muthada yo tou ḓiimisela u sa vha badela. Ndi musi na Shumba o no sendela tsini zwino?